
Szám: KP/1-78/2025.

J E G Y Z Ő K Ö N Y V

[bookmark: _Hlk25670134]Készült Komárom Város Önkormányzat Képviselő-testületének 2025. június 24. napján 8 óra 35 perckor megtartott rendes nyílt ülésén a Városháza Dísztermében.

Jelen vannak:

1. dr. Molnár Attila, polgármester
2. Czita János, alpolgármester
3. Vajda Bence, alpolgármester
4. Babják Csaba, képviselő
5. Dombay Gábor, képviselő
6. Horváth Zsolt, képviselő
7. Proczeller Tamás, képviselő
8. Szabó István, képviselő 
9. Szalai Noel, képviselő
10. Zsédenyiné Horváth Krisztina, képviselő
[bookmark: _Hlk25670211]
Meghívottként jelen van: 

· [bookmark: _Hlk25670195]dr. Baksa-Ströcker Renáta, jegyző
· Nagyné Varga Judit, aljegyző
· Nagy Marianna, a Komáromi Járási Hivatal vezetője
· Takács József, a Komáromi Távhő Kft. ügyvezetője
· Nagy Márta, a Komáromi Tóparti Óvoda intézményvezetője
· Győrffy Tünde, a Komáromi Szőnyi Színes Óvoda intézményvezetője
· Hajnal Dóra, a Komáromi Kulturális Nonprofit Kft. ügyvezetője
· Turi Bálint, a Komthermál Kft. ügyvezetője

dr. Molnár Attila, polgármester: Köszönti a Képviselő-testületi ülés valamennyi résztvevőjét.  Külön köszönti Nagy Mariannát a Komáromi Járási Hivatal vezetőjét. Megállapítja, hogy az ülés határozatképes, mert a Képviselő-testület 12 tagja közül 10 fő jelen van, távol van dr. Kreft-Horváth Loránd alpolgármester és Turi Ádám képviselő, akik előre jelezték, hogy nem tudnak részt venni a Képviselő-testület ülésén. Ezt követően a polgármester megnyitja a Képviselő-testület rendes nyílt ülését. Kéri a Képviselő-testület tagjait, hogy szavazzanak a KP/1-65/2025. iktatószámú meghívóban szereplő napirend elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 160/2025. (VI.24.) határozata:

Komárom Város Önkormányzat Képviselő-testülete 2025. június 24-i rendes ülése napirendjét az alábbiak szerint fogadja el:

	1. Komárom Város településrendezési eszközeivel kapcsolatos döntések meghozatala
Előterjesztő: dr. Molnár Attila polgármester
                     dr. Baksa-Ströcker Renáta jegyző

	2. Komárom Város Önkormányzat Képviselő-testületének a távhőszolgáltatásról szóló 21/2016. (IX.29.) önkormányzati rendeletének módosítása
Előterjesztő: dr. Molnár Attila polgármester
                     dr. Baksa-Ströcker Renáta jegyző


	3. Tájékoztató a folyamatban lévő pályázatokról, főbb beruházásokról
Előterjesztő: dr. Molnár Attila polgármester
                     dr. Baksa-Ströcker Renáta jegyző


	4. Közbeszerzéssel kapcsolatos döntések meghozatala
Előterjesztő: dr. Molnár Attila polgármester
                     dr. Baksa-Ströcker Renáta jegyző


	5. Beszámoló a közművelődési megállapodások 2024. évi teljesítéséről
Előterjesztő: dr. Molnár Attila polgármester
                     dr. Baksa-Ströcker Renáta jegyző


	6. Döntés intézményvezetői pályázatok elbírálásáról 
Előterjesztő: dr. Molnár Attila polgármester
                     dr. Baksa-Ströcker Renáta jegyző
                     

	7. „Esély otthon” projekt keretében lakhatás biztosítása támogatásra vonatkozó pályázat kiírása
Előterjesztő: dr. Molnár Attila polgármester
                     dr. Baksa-Ströcker Renáta jegyző


	8. Beszámoló a lejárt határidejű Képviselő-testületi határozatok végrehajtásáról, a két ülés közötti fontosabb eseményekről, képviselői kérdések, közérdekű bejelentések
Előterjesztő: dr. Molnár Attila polgármester
                     dr. Baksa-Ströcker Renáta jegyző


	
ZÁRT ÜLÉS!


	9. Önkormányzati tulajdonú bérlakásokkal kapcsolatos döntések meghozatala
Előterjesztő: dr. Molnár Attila polgármester
                     dr. Baksa-Ströcker Renáta jegyző


	10. Önkormányzati tulajdonú gazdasági társaságokkal kapcsolatos döntések meghozatala
Előterjesztő: dr. Molnár Attila polgármester
                     dr. Baksa-Ströcker Renáta jegyző


	11. „Esély otthon” projekt keretében lakhatás biztosítása támogatásra vonatkozó pályázatok elbírálása
Előterjesztő: dr. Molnár Attila polgármester
                     dr. Baksa-Ströcker Renáta jegyző


	12. Komárom Város Egészségügyi Díjának odaítélése 
Előterjesztő: dr. Molnár Attila polgármester
                       dr. Baksa-Ströcker Renáta jegyző



Határidő: 	azonnal
Felelős: 		dr. Molnár Attila polgármester
NAPIRENDEK:

1. Komárom Város településrendezési eszközeivel kapcsolatos döntések meghozatala
Előterjesztő: dr. Molnár Attila polgármester
                         dr. Baksa-Ströcker Renáta jegyző

dr. Molnár Attila, polgármester: Felkéri dr. Baksa-Ströcker Renáta jegyzőt, hogy adjon tájékoztatást a napirendi ponttal kapcsolatosan.

dr. Baksa-Ströcker Renáta, jegyző: Elmondja, hogy az előterjesztés két részből áll. Az első fejezet arról szól, hogy az 1/A. számú módosításnak az elfogadása elől minden akadály elhárult, a teljes egyeztetési eljárás lezárult, az állami főépítész záró véleménye megérkezett. Az előterjesztés részletesen bemutatja a teljes eljárási folyamatot, amely jól mutatja, hogy milyen hosszú folyamat egy ilyen módosítási eljárás. Most az 1/A. számú módosítási eljárás kerülhet elfogadásra, ősszel az 1/B. számú módosítás is elfogadásra kerülhet. A mostani döntés során a rendezési terv módosításához egy határozatot kell elfogadni a településszerkezeti terv módosításáról, illetve egy rendelettel a helyi építési szabályzat és a szabályozási terv elfogadása szükséges. A második fejezet egy új módosítási eljárás megindításáról szól, amelyről korábban, 2024-ben már született egy Képviselő-testületi döntés, amelynek most a módosítása, kiegészítése szükséges. Ez a módosítás a Marek József utcában található volt húsüzem területének újra hasznosításáról szól. Jelenleg a módosítási eljárás megindításáról kell dönteni, hogy milyen konkrét tervei vannak a tulajdonosnak, arról a később lesz részletesebb információ. Elmondja még, hogy a jelenleg hatályos helyi építési szabályzat és szabályozási terv 2027. június 30-ig maradhat hatályban, ezért az önkormányzat terve, hogy 2026-ban elkezdődik egy átfogó felülvizsgálati folyamat, ezért a tervek szerint most már csak egy módosítási eljárás indul, a további módosítási javaslatok majd az átfogó felülvizsgálat során kerülnének beépítésre. Az ilyen jellegű felülvizsgálati folyamat jellemzően 1–1,5 évet vesz igénybe, és a Képviselő-testületnek a közeljövőben több alkalommal is döntést kell majd hoznia ebben a témában. Megköszöni a szót.

dr. Molnár Attila, polgármester: Megköszöni a tájékoztatást. Elmondja a Marek József utcában a volt húsüzem területét érintő módosítás kapcsán, hogy az ingatlan egy budapesti székhelyű cég tulajdonában van immár hosszú évek óta. A tulajdonos jelenlegi elképzelései két irányba mutatnak: egyrészt kereskedelmi célú hasznosításban gondolkodnak, ennek kapcsán a városvezetés is javasolta a tulajdonosnak például az ALDI megkeresését, mivel egy újabb üzlet bővítené a város kereskedelmi kínálatát és növelné a versenyt; a másik elképzelés szerint magán fenntartású idősek otthona kialakítása is felmerült, ami szintén egy fontos és hiánypótló intézmény lehetne Komáromban. Hangsúlyozza, hogy bármelyik irányban történne is fejlesztés, annak előfeltétele a területre vonatkozó rendezési terv módosítása, ezért is fontos a jelenlegi napirendi pontban szereplő döntés meghozatala. Elmondja még, hogy amint konkrét előrelépés történik, illetve a tulajdonos döntést hoz vagy megállapodás születik, arról a Képviselő-testületet és Komárom város lakosságát is tájékoztatni fogja. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-66/2025. iktatószámú előterjesztésben szereplő a településszerkezeti terv 1/A. számú módosításának elfogadásáról szóló határozati javaslatról.

[bookmark: _Hlk185415459]A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:


Komárom Város Önkormányzat Képviselő-testületének 161/2025. (VI.24.) határozata:

1. Komárom Város Önkormányzat Képviselő-testülete az épített környezet alakításáról és védelméről szóló 1997. évi LXXVIII. törvény 8. § (2) bekezdésében, valamint a településtervek tartalmáról, elkészítésének és elfogadásának rendjéről, valamint egyes településrendezési sajátos jogintézményekről szóló 419/2021. (VII.15.) Kormányrendelet 66-67.§-aiban előírt általános egyeztetési eljárás lefolytatását követően megtárgyalta a Komárom Város településszerkezeti tervéről szóló 242/2022. (X.26.) határozatának módosítására vonatkozó javaslatot.

2. Komárom Város Önkormányzat Képviselő-testülete megállapítja, hogy Komárom területfelhasználás változása a következők szerint alakul:

	
	Módosítási feladat
	Terület mérete (ha)
	TSZT módosítás

	
	
	
	Hatályos terv szerinti terület-felhasználás
	Tervezett terület-felhasználás

	1.
	Különleges beépítésre szánt terület bővítése (Bartusekpuszta)
	0,53
	Má
	K-Mü

	2.
	Erdőterület kijelölése Bartusekpuszta
	0,11
	Má
	Ev

	3.
	Egyéb iparterület kijelölése (Csokonai utca)
	0,5
	Vt
	Gip-e

	4.
	Egyéb iparterület kijelölése (Csokonai utca)
	0,61
	Gksz
	Gip-e

	5.
	Különleges beépítésre nem szánt rekreációs terület kijelölése
	0,65
	Ev
	Kb-Rek

	6.
	Nagyvárosias lakóterület kijelölése (Molaj)
	2,75
	Lk
	Ln

	7.
	Egyéb iparterület kijelölése (Hétvezér utca)
	2,53
	Vt
	Gip-e

	Összesen:
	7,68

3. A módosítás során a Településszerkezeti Terv 3. melléklete szerinti területi mérleg az alábbiak szerint változik:
	TERÜLETI MÉRLEG

	Területfelhasználási kategória
	ha
	%
	[image: A képen szöveg, képernyőkép, diagram, Színesség látható

Előfordulhat, hogy az AI által létrehozott tartalom helytelen.]

	Beépítésre szánt terület
	1713,48
	24,51%
	

	Ln
	Nagyvárosias lakóterület
	28,98
	0,38%
	

	Lk
	Kisvárosias lakóterület
	81,62
	1,21%
	

	Lke
	Kertvárosias lakóterület
	225,76
	3,23%
	

	Lf
	Falusias lakóterület
	337,24
	4,82%
	

	Vt
	Településközpont terület
	90,06
	1,32%
	

	Vi
	Intézmény terület
	17,77
	0,25%
	

	Gksz
	Kereskedelmi, szolgáltató terület
	168,02
	2,42%
	

	Gip
	Ipari terület
	505,64
	7,18%
	

	Üh
	Üdülőházas terület
	1,96
	0,03%
	

	K
	Különleges beépítésre szánt terület
	256,55
	3,67%
	

	Beépítésre nem szánt terület
	5277,53
	75,49%
	

	KÖm
	Közmű terület
	0,47
	0,01%
	

	KÖu
	Közúti közlekedési terület
	108,04
	1,55%
	

	KÖk
	Kötöttpályás közlekedési terület
	98,35
	1,41%
	

	Z
	Zöldterület
	71,95
	1,03%
	

	Ev
	Védelmi erdőterület
	974,04
	13,93%
	

	Eg
	Gazdasági erdőterület
	239,10
	3,42%
	

	Ek
	Közjóléti rendeltetésű erdőterület
	6,27
	0,09%
	

	Mk
	Kertes mezőgazdasági terület
	152,30
	2,18%
	

	Má
	Általános mezőgazdasági terület
	2809,27
	40,18%
	

	Má-ko
	Korlátozott mezőgazdasági terület
	119,50
	1,71%
	

	V
	Vízgazdálkodási terület
	494,07
	7,07%
	

	Tk
	Természetközeli terület
	31,49
	0,45%
	

	Kb
	Különleges beépítésre nem szánt terület
	172,56
	2,47%
	

	Közigazgatási terület
	6991 ha



4. 

5. A módosítás során a Településszerkezeti Terv 2. melléklete szerinti biológiai aktivitásérték a következő módon változik:

	Biológiai aktivitás-érték

	Meglévő funkció
	Tervezett funkció
	Terület (ha)
	Terület biológiai aktivitás-érték változása1

	Területfelhasználás
	Érték-mutató
	Számí-tott érték2
	Területfelhasználás
	Érték-mutató
	Számí-tott érték
	
	

	Má
	3,7
	1,96
	K-Mü
	0,7
	0,37
	0,53
	-1,59

	Má
	3,7
	0,41
	Ev
	9
	0,99
	0,11
	0,58

	Vt
	0,5
	0,25
	Gip-e
	0,4
	0,2
	0,5
	-0,05

	Gksz
	0,4
	0,24
	Gip-e
	0,4
	0,24
	0,61
	0,00

	Ev
	9
	5,85
	Kb-Rek
	3,2
	2,08
	0,65
	-3,77

	Lk
	1,2
	3,3
	Ln
	0,6
	1,65
	2,75
	-1,65

	Vt
	0,5
	1,27
	Gip-e
	0,4
	1,01
	2,53
	-0,26

	Összesen: -6,74



1. Területi biológiai aktivitásérték változás a tervezett és a meglévő funkció értékmutatójának kivonata
2. A számított biológiai aktvitásérték a területfelhasználási értékmutató és a terület szorzata.

A 314/2012. (XI. 8.) Korm. rendelet 9.§ (9) bekezdésében rögzítettek alapján a biológiai aktivitásérték a településrendezési eszközök felülvizsgálatának értékeihez képest az egyes módosítások során az alábbiakkal korrigálva változik:

	a 242/2022. (X.26.) Kt. számú határozattal elfogadott településszerkezeti terv
	+255,37

	Jelen módosítás szerinti biológiai aktivitásérték változás
	-6,74

	Összesítve
	+248,63



6.  A módosítás során a Településszerkezeti Terv 2. melléklete szerinti biológiai aktivitásérték 248,63-ra változik.

7. A Településszerkezeti Terv 6. melléklete jelen határozat 1. melléklete szerint módosul a módosítással érintett terület vonatkozásában. 

Jelen határozat az elfogadását követő napon lép hatályba. 

Határidő: 	2025. június 25.
Felelős: 	dr. Baksa-Ströcker Renáta jegyző 

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város Önkormányzata a Helyi Építési Szabályzatról szóló 20/2022. (X.27.) önkormányzati rendelet 1/A. számú módosításáról szóló rendelet-tervezet elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzat Képviselő-testületének 
12/2025. (VI.24.) önkormányzati rendelete 

a helyi építési szabályzatáról szóló 20/2022. (X. 27.) önkormányzati rendelet módosításáról

/A rendelet a jegyzőkönyv mellékletét képezi/

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város településrendezési eszközeinek 2. számú módosításának tárgyában hozott 247/2024. (X.9.) határozat kiegészítéséről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 162/2025. (VI.24.) határozata:

Komárom Város Önkormányzat Képviselő-testülete Komárom Város településrendezési eszközei 2. számú módosításának megindítása tárgyában hozott 247/2024. (X.9.) határozatát kiegészíti és egységes szerkezetben az alábbiak szerint fogadja el:

1. Komárom Város Önkormányzat Képviselő-testülete hozzájárul Komárom Város településrendezési eszközei 2. számú módosítási eljárásának megindításához a Komárom 1356 hrsz. alatti ingatlan új övezetei besorolásának és övezeti előírásainak meghatározására vonatkozóan.

2. Komárom Város Önkormányzat Képviselő-testülete Komárom Város Báthori I. u. - Marek J. u. - Városmajor u. – Szőny-Füzítői-csatorna tömbben fekvő volt Komáromi Húsüzem Marek József utca 5. (1356 hrsz.) fejlesztési területekre elkészített Telepítési tanulmánytervvel kapcsolatban az alábbi döntést hozza:

a) Komárom Város Önkormányzat Képviselő-testülete elfogadja a Báthori I. u. - Marek J. u. - Városmajor u. - Szőny-Füzítői-csatorna tömbben fekvő volt Komáromi Húsüzem Marek József utca 5. (1356 hrsz) fejlesztési területre a fejlesztő GAMAX Informatikai és Munkaerõ-Kölcsönzõ Kft. által tervezett fejlesztés érdekében szükséges településrendezési eszközök módosításának előkészítéséhez a tulajdonos által elkészíttetett „Telepítési tanulmánytervet” az előterjesztés II_1. melléklete szerinti tartalommal.
Továbbá a tanulmánytervben foglalt Szabályozási koncepciót, a módosításra kerülő Településszerkezeti tervlap, valamint Szabályozási tervlap javaslatait a tanulmánytervet követő Komárom Város Településrendezési Eszközeinek módosítása c. terv megalapozásához elfogadja. 

b) Komárom Város Önkormányzat Képviselő-testülete felkéri a polgármestert, hogy kösse meg a fejlesztővel az 1. pontban meghatározott ingatlanra a beruházás megvalósítása érdekében szükséges Komárom Város Településrendezési Eszközei módosítása elkészítésének finanszírozására vonatkozó Településrendezési Szerződést.

3. Komárom Város Önkormányzat Képviselő-testülete úgy dönt, hogy elfogadja a településrendezési eszközök módosításának elkészítéséhez kapcsolódó megalapozó vizsgálat és alátámasztó javaslat tartalmára vonatkozó, valamint a telepítési tanulmányterv felhasználhatóságáról készített főépítészi feljegyzést az előterjesztés II_2. melléklete szerinti tartalommal.

4. Komárom Város Önkormányzat Képviselő-testülete nyilatkozik, hogy Komárom Város településrendezési eszközeinek 2. számú módosítása során nem kerül kijelölésre új beépítésre szánt terület.

Határidő: 		2025. december 31.
Felelős: 		dr. Molnár Attila polgármester
2. Komárom Város Önkormányzat Képviselő-testületének a távhőszolgáltatásról szóló 21/2016. (IX.29.) önkormányzati rendeletének módosítása
 Előterjesztő: dr. Molnár Attila polgármester
                           dr. Baksa-Ströcker Renáta jegyző

dr. Molnár Attila, polgármester: Röviden ismerteti a napirendi pont lényegét. Elmondja, hogy a távhőszolgáltatásról szóló önkormányzati rendelet módosításra az egyedi hőmennyiségmérőkkel és költségosztókkal kapcsolatos központi jogszabályváltozások miatt van szükség. Kiemeli, hogy az önkormányzati rendelet aktualizálása elengedhetetlen annak érdekében, hogy az önkormányzati rendelet megfeleljen az új országos szabályozásnak. Köszönti Takács Józsefet, a Komáromi Távhő Kft. ügyvezető igazgatóját. Felkéri dr. Baksa-Ströcker Renáta jegyzőt, hogy adjon tájékoztatást a napirendi ponttal kapcsolatosan.

dr. Baksa-Ströcker Renáta, jegyző: Elmondja, hogy a rendelet módosítására törvényi kötelezettség alapján kerül sor. A módosítás városszerte nagyon kevés, összesen 63 lakást érint, amely kevesebb mint 1%-a a távfűtéses lakásoknak. A rendelet módosítás azon lakásokat érinti, ahol jelenleg nem megoldott az egyedi hőmennyiségmérés vagy költségmegosztás. A törvényi szabályozás előírja, hogy ezt legkésőbb 2027. január 1-jéig rendezni kell, és ennek a részletszabályozása az önkormányzat feladata. A részletszabályok alatt elsősorban a határidőket kell érteni, így az önkormányzat javaslata alapján a társasházkezelőknek az érintett lakások esetében költséghatékonysági vizsgálatot kell végezniük annak megállapítására, hogy az egyedi költségosztók felszerelése gazdaságosnak minősül-e. A vizsgálat elvégzésére 2025. december 31-ig kapnak határidőt a társasházak, ezt követően pedig további egy év áll rendelkezésre a költségosztók felszerelésére. A társasházak kezelőinek 2027. január 31-ig kell tájékoztatniuk a távhőszolgáltatót arról, hogy a költségosztók felszerelése megtörtént-e. Hangsúlyozza, hogy a módosítás célja az igazságosabb költségmegosztás biztosítása, amelynek eredményeképpen mindenki a tényleges hőfogyasztása alapján fizeti a távhődíjat. A változás egyúttal az energiahatékonyságot és energiatakarékosságot is szolgálja. A rendelet módosításához kéri a Képviselő-testület jóváhagyását. Megköszöni a szót.

dr. Molnár Attila, polgármester: Megköszöni a tájékoztatást. Megadja a szót Takács Józsefnek a Komáromi Távhő Kft. ügyvezetőjének.

Takács József, a Komáromi Távhő Kft. ügyvezetője: Megköszöni a szót. Elmondja, hogy a rendelettervezet részletesen bemutatja a fogyasztók teendőit. Kéri, hogy az érintett lakók vegyék fel a kapcsolatot társasházuk közös képviselőjével. A módosítás a Csillag lakótelepen, valamint a Klapka György utcában található egyes társasházakat érinti, összesen 63 lakást. Ezen ingatlanok esetében kell elvégezni a költséghatékonysági vizsgálatot annak érdekében, hogy kiderüljön, szükséges-e egyedi költségosztók felszerelése. Elmondja még, hogy a Komáromi Távhő Kft. minden szükséges energetikai adatot biztosít a vizsgálatokhoz, és minden támogatást megad a társasházak és a fogyasztók számára. Kiemeli, hogy a rendelet célja az igazságosabb költségmegosztás elérése, hiszen jelenleg, ahol nincs egyedi mérés, ott a központi mérő alapján történik az elszámolás, légköbméter-arányosan, ami gyakran nem tükrözi pontosan a valós fogyasztást, a fogyasztásmérő felszerelése után minden lakónak a tényleges fogyasztását kell kifizetnie. Továbbá elmondja még, hogy 2027. január 1-jétől már csak távleolvasásra alkalmas mérőkkel lehet elszámolni az elfogyasztott hőenergiát – ez a hőmennyiségmérőkön túl a melegvízmérőkre is vonatkozik. A Távhő Kft. már megkezdte az érintett közös képviselők tájékoztatását, és a következő napokban a fogyasztók részére is kiküldésre kerül egy tájékoztató levél. Felhívja a figyelmet arra, hogy azok, akik a Távhő Kft-től szeretnék megrendelni a szükséges munkákat, ezt időben jelezzék, mivel a 2026-ban esedékes nagyszámú mérőcsere kapacitásbeli korlátokat jelenthet a Távhő Kft. számára. Fontos, hogy a közös képviselők mielőbb hívjanak össze társasházi gyűléseket, ahol tájékoztatják a lakókat a rendelet tartalmáról, és jelezzék a szolgáltató felé az ilyen irányú igényeiket. Biztosítja a Képviselő-testületet arról, hogy a Távhő Kft. minden lehetséges segítséget megad az érintett lakóközösségeknek. Megköszöni a szót.

dr. Molnár Attila, polgármester: Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-67/2025. iktatószámú előterjesztésben szereplő rendelet-tervezet elfogadásáról. 

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi rendeletet alkotja:

Komárom Város Önkormányzat Képviselő-testülete
13/2025. (VI.24.) önkormányzati rendelete

a távhőszolgáltatásról szóló 21/2016. (IX.29.) önkormányzati rendelet módosításáról

/A rendelet a jegyzőkönyv mellékletét képezi/

3. Tájékoztató a folyamatban lévő pályázatokról, főbb beruházásokról
Előterjesztő: dr. Molnár Attila polgármester
                           dr. Baksa-Ströcker Renáta jegyző

dr. Molnár Attila, polgármester: Elmondja, hogy szeretné részletesen tájékoztatni a Képviselő-testület és a komáromi lakosságot arról, hol tartanak a már korábban – többek között a költségvetés elfogadásakor – bejelentett fejlesztések és beruházások. Ismerteti, hogy az elkövetkezendő 2–2,5 évre vetítve összesen közel négymilliárd forintot fordít a város infrastrukturális fejlesztésekre, amelybe beletartozik az intézmények környezetének rendbetétele, az épületek korszerűsítése, út és járdafejlesztések, energetikai fejlesztések, valamint olyan beruházások, amelyek Komárom jövőjét és arculatát is pozitív irányba képesek befolyásolni. A folyamatban lévő fejlesztések közül elsőként a Komáromi Gesztenyés Óvoda fejlesztése Komáromban projektjét említi, ahol félmilliárd forintot nyert el a város energetikai korszerűsítésre a Terület- és Településfejlesztési Operatív Program (a továbbiakban: TOP) forrásából. A meglévő óvoda épülete kerül átalakításra, kibővítésre a hiányzó óvodai funkciók biztosításával (tornaszoba, fejlesztő helyiségek, orvosi szoba), valamint tetőcsere, külső hőszigetelés és nyílászáró csere valósul meg. A fejlesztés jelenleg is zajlik, a tervek szerint októberben átadásra kerülhet a megújult óvoda. Köszönetet mond a szülőknek, a dolgozóknak, a befogadó óvodáknak és mindenkinek, aki türelemmel és megértéssel viseli a kivitelezéssel járó nehézségeket. Reméli, hogy a Márton-napi lámpás felvonulást már az új épületben tudják megtartani. Beszámol egy szintén a TOP keretében elnyert pályázatról a Komáromi Szőnyi Színes Óvoda és a Komáromi Kistáltos Óvoda felújításáról is, ahol több mint 200 millió forint áll rendelkezésre a felújításhoz. A Komáromi Kistáltos Óvodánál a tervek már rendelkezésre állnak, a Komáromi Szőnyi Színes Óvoda esetében pedig hamarosan elkészülnek. Köszönti Győrfi Tündét a Komáromi Szőnyi Színes Óvoda intézményvezetőjét, és elmondja, hogy a szőnyi óvoda felújítása során olyan teljeskörű fejlesztések megvalósítására törekszik az önkormányzat, amelyek túlmutatnak a pályázati források által nyújtott lehetőségeken. A cél, hogy ez a régebbi óvodaépület kívül-belül modern, korszerű legyen, gyermekbarát intézményként működjön, ezzel is megfelelő hátteret biztosítva a színvonalas szakmai nevelőmunkához. A Komáromi Idősek Otthona energetikai korszerűsítése jelenleg a tervezés szakaszánál tart, amely szintén a TOP keretében egy több mint 200 millió forintos elnyert támogatásból valósulhat meg. A város arculatát is jelentősen befolyásoló fontos projekt az Csillagerőd melletti terület fejlesztése. Itt az „Élhető város- jövőnk Komárom” projekt keretében zöldfelület-megújításra és komplex szabadidős, rekreációs park kialakítására kerül sor, streetball pályák, gördeszka- és pumpapálya is épül, elsősorban a fiatalok számára. A projekt célja a város közösségi, kulturális tereinek megújítása, amely turisztikai szempontból is jelentős előrelépést jelent. Kiemeli, hogy a program keretében a szőnyi városrészben, a horgásztó mellett – a meglévő játszótér szomszédságában – egy szabadtéri fitness park is kialakításra kerül. Továbbá ugyanezen projekt részeként a Frigyes-laktanya mellett, a focipálya közelében új játszótér létesítése is szerepel. Az egészségügyi alapellátás fejlesztése Komáromban egy 280 millió forintos elnyert pályázat, melynek révén kerül sor a Tamási Áron utcai és a Tóth Lőrinc utcai rendelők korszerűsítésére, valamint modern orvosi eszközök beszerzésére. Ezzel párhuzamosan az önkormányzat folyamatosan törekszik arra, hogy megfelelő számú szakembert, orvost, ápolót tudjon Komáromban megtartani vagy idevonzani. A Komplex közútfejlesztési feladatok előkészítése projekt egy hatpontos kormányhatározatban szereplő közútfejlesztési program. Ebben szerepel a Puskaporosi út teljes felújítása, a tervek rendelkezésre állnak, a kisajátítások lezajlottak, az előkészítés készre jelentésre került, a felújításhoz egy önálló kormányhatározatban 73 millió forintos kormányzati támogatást kapott a város. Ebben az esetben is a cél az, hogy a kivitelezés mihamarabb elinduljon. Felhívja a figyelmet arra, hogy a Puskaporosi út folytatásában lévő Török Ignác utcában állandó probléma a gyorshajtás, ezért oda egy traffibox kerül telepítésre, egy másik traffibox várhatóan a Táncsics Mihály utcában, a gimnázium környékén kap helyet. A komáromi ipari park víziközmű-hálózat fejlesztésével kapcsolatosan elmondja, hogy a tegnapi napon részt vett az Északdunántúli Vízmű Zrt. Önkormányzati Konzultációs ülésén. Elmondja, hogy több polgármester segítséget kért az ivóvízhálózatuk fejlesztéséhez szükséges források előteremtéséhez. Kiemeli, hogy Komáromban ilyen jellegű probléma nem áll fent. Beszámol arról a jelentős fejlesztésről, amely az ivóvíz- és szennyvízhálózat korszerűsítését érintette az elmúlt években. Csak az ivóvízhálózat esetében több mint 12 milliárd forintos beruházás valósult meg. Megjegyzi, hogy bár ez a fejlesztés kevésbé látványos, mégis az egyik legfontosabb beruházás volt az elmúlt időszakban. A fejlesztésnek köszönhetően a biztonságos ivóvízellátás a városban garantált, és az ország más részein jelentkező vízellátási problémákhoz képest Komárom stabil helyzetben van. Elmondja, hogy a beruházás fizikai befejezési határideje június 30., de a munkálatok jelentős része már elkészült, és a teljes víziközmű-hálózat megújult. Lezárás előtt álló pályázatok: a Komárom város szennyvízelvezetésének és tisztításának fejlesztése, amelynek során egy több mint 6 milliárd forintos fejlesztés valósult meg; és a „Tisztítsuk meg az országot” program, amelynek keretében megszépült a Tesco és a Generációk Háza közötti területet, ahol korábban jelentős mennyiségű illegális hulladék volt, de az elnyert támogatásnak köszönhetően a terület megtisztult, és kulturáltabb környezet alakult ki. Bízik abban, hogy erre az önkormányzati tulajdonban lévő területre sikerül befektetőt találni, hiszen ez a város egyik legértékesebb területe, amely akár kereskedelmi, akár egyéb célra is kiválóan hasznosítható ingatlan. A 2024-ben benyújtott pályázatokkal kapcsolatban elsőként megköszöni dr. Baksa-Ströcker Renáta jegyzőnek a munkáját, aki kezdeményezte a részvételt az European City Facility pályázaton. Elmondja, hogy ez a pályázat kiváló lehetőség az éghajlati és energiaügyi cselekvési tervek kidolgozására, megvalósíthatósági tanulmányok és mérnöki számítások elkészítésére. A program feltárja, milyen feladatok állhatnak a települések előtt az Európai Unión belül, és reméli, hogy a tanulmányokon túl a konkrét megvalósításokhoz is támogatást kap Komárom városa. Továbbá tájékoztatást ad arról, hogy az „Informatika a köz szolgálatában” pályázat keretében az önkormányzat minden évben új számítógépek beszerzésére nyújt be pályázatot. Hangsúlyozza, hogy ez fontos eleme a hivatali működés korszerűsítésének. Említést tesz a Turisztikai desztinációk komplex fejlesztése pályázatról, amelynek kapcsán kiemeli a Pons Danubii régióban működő, határon átnyúló kistérségi gazdasági társulás jelentőségét. A kistérségi társulás tagja Komárom mellett több magyarországi település – Tata, Kisbér, Oroszlány –, valamint szlovákiai települések – Naszvad, Észak-Komárom és Gúta – is. Fontosnak tartja, hogy e társulásnak Komárom is aktív tagja, hiszen ennek révén közös, térségi projekteket lehet előkészíteni és megvalósítani. Jelenleg egy olyan pályázat előkészítése zajlik, amely a fürdők fejlesztéséhez kapcsolódik. Köszönti Turi Bálintot, a Komthermál Kft. ügyvezetőjét, és bízik abban, hogy ennek a pályázatnak a segítségével a komáromi fürdő fejlesztése terén is sikerül előrelépni a közeljövőben. Beszámol a Versenyképes Járások Program keretében megvalósítandó projektekről, amelyek a kistérségi társulás tagtelepüléseivel közösen kerültek kidolgozásra és benyújtásra. Első körben közlekedésbiztonsági és közbiztonsági beruházások valósulnak meg, de már készülnek a tervek a következő pályázati szakaszra is. Az első körben tervezett beruházások között szerepel traffiboxok elhelyezése; buszmegállók felújítása – többek között a Száva utca – Mártirok útja kereszteződésénél található, balesetveszélyes állapotú megálló teljes rekonstrukciója; továbbá szükséges a kórházparkoló felújítására is, amely esetében a bekötő út megépítése már megtörtént, és mivel a kórház a kistérség területén élő betegeket fogadja, ezért is illik bele a projektbe ezen beruházás. Tájékoztatást ad a Magyar Kézilabda Szövetség Országos Tornaterem Felújítási Programjáról is, amelynek segítségével részben a Komáromi Sportcsarnok, részben a Feszty Árpád Általános Iskola kézilabdapályája is megújulhat. Kiemeli a Madách utca teljes körű felújításának szükségességét. Fontosnak tartja a Tóparti ABC-től az Igmándi útig tartó járdaszakasz felújítását is, és a Rüdiger-tó irányába tervezett gyalogátkelőhely kialakítását. Kiemeli, hogy ezek a beruházások már a tervezési szakaszban járnak, és rövidesen megindulhatnak a közbeszerzési eljárások. Továbbá megemlíti az Ácsi úti autóbuszmegálló felújítását, ahol a múlt évben ugyan sor került egy részleges felújításra, de a megálló teljeskörű felújítása továbbra is szükséges. Ennek a becsült beruházási költsége 25 millió forint. Bízik benne, hogy a közbeszerzési eljárások segítségével ezek a költségek csökkenhetnek. Részletesen beszámol a Szőnyi köztemető felújítási munkálatiról. Elmondja, hogy több mint egy éve megállapodás született a katolikus egyházzal – külön köszönetet mond Takács Ferenc plébános atyának –, amelynek értelmében az önkormányzat tulajdonba és üzemeltetésbe átvette a Szőnyi köztemetőt. A temető állapota azonnali beavatkozásokat igényelt. Első lépésként a belső úthálózat rendbetétele történt meg, a teljes fejlesztés során megépül az új kerítés, a víz bekötésre kerül a temető területén, valamint megépül az új ravatalozó. Elindult az új ravatalozó tervezése, és hamarosan megindulhat a kivitelezése is. A projekt teljes tervezett költsége 124 millió forint. A tervezési és engedélyeztetési eljárás jelenleg is zajlik, a közbeszerzési eljárás kiírására várhatóan ősszel kerül sor, így az időjárás függvényében még idén megindulhatnak a munkálatok. Tájékoztatásul elmondja, hogy jelenleg is folyamatban van a Szőnyi Bozsik József Általános Iskola és a Koppánymonostori Általános Iskola udvarainak megújítására irányuló beruházásoknak a tervezése. Elmondja, hogy a koppánymonostori városrészben jelenleg nincs olyan funkcionális tér, ahol sportolásra, közösségi rendezvényekre alkalmas terület állna rendelkezésre, így ez a beruházás hiánypótló. A Szőnyi Bozsik József Általános Iskola udvarának állapota miatt sürgős beavatkozásra van szükség. A Dobó István utca felújítása kapcsán elmondja, hogy a beruházás becsült költsége 720 millió forint. Ez a fejlesztés magában foglalja a Dobó utca teljes aszfaltburkolattal való ellátását és közvilágítási rendszerének kiépítését. Elmondja, hogy az útépítéshez szükséges szakhatósági engedélyek beszerzése – különösen a vízjogi engedélyek – jelenleg is folyamatban van, és bár voltak adminisztratív akadályok, most úgy tűnik, ezek hamarosan rendeződnek, és megkezdődhet a közbeszerzési eljárás is. Bízik benne, hogy a kivitelezés még idén elindulhat. Elmondja, hogy minden beruházás esetében nyílt közbeszerzési eljárást kell lefolytatni, ami önmagában is időigényes és bonyolult folyamat. Példaként említi a Komáromi Gesztenyés Óvoda felújítását, ahol a közbeszerzési eljárás másfél évig húzódott. Bízik benne, hogy a mostani projektek esetében erre nem kerül sor. Kiemeli a Laktanya köz felújításának szükségességét is, a jelenlegi állapot – különösen csapadékos időszakban – szinte lehetetlenné teszi a közlekedést gyalogosan és autóval egyaránt. A Báthory utca járdájának kiépítéséről elmondja, hogy a közbeszerzési eljárás felgyorsítása érdekében az önkormányzat már előkészítő döntéseket hozott. Köszönetet mond a Komáromi Városgazda Kft-nek a közreműködéséért. Bízik benne, hogy a kivitelezési munkálatok még a nyár folyamán megindulhatnak. Hozzáteszi, hogy ezt a járdakiépítést régóta kéri a Ireks-Stamag Kft. is, hiszen nagyon sok munkavállalójuk, köztük diákok is arra közlekednek nap mint nap, fontos az ő biztonságos közlekedésük, valamint a környéken élők számára is kiemelt jelentőségű a járda kiépítése. A szőnyi városrészben, a Szőnyi Bozsik József Általános Iskola környezetében a Bokréta utcától az Iskola utca irányába is megépítésre kerül a járda. Ez különösen indokolt, hiszen közvetlenül az iskola környékéről van szó, és jelenleg ezen az útszakaszon nincs járda, ami komoly balesetveszélyt jelent. Elmondja továbbá, hogy a város új hulladékudvara várhatóan a nyár folyamán átadásra kerül. Ez a fejlesztés lehetővé teszi, hogy a komáromiak a hulladékudvarban zöldhulladékot és más újrahasznosítható anyagokat is elhelyezhessenek. Hangsúlyozza, hogy ez lesz a második ilyen hulladékudvar a vármegyében, és országos viszonylatban is az elsők között valósul meg a komáromi hulladékudvar. Felsorolja azokat az állami beruházásokat, amelyek közvetlenül is érintik Komárom városát. Ide tartozik az M200-as gyorsforgalmi út kialakítása, a várost déli irányból elkerülő útszakasz tervezése; szintén tervezés alatt áll az M1-es autópálya bővítése; valamint a molaji vasúti átjárónál az új felüljáró megépítése; és a Monostori Erőd közelében található vasúti átjárónál lekanyarodósáv létesítése szintén a fejlesztések között szerepel. Hangsúlyozza, hogy ezek mind olyan közlekedési fejlesztések, amelyek állami beruházásként, a Magyar Közút Nonprofit Zrt., vagy a NIF Zrt. égisze alatt kerülnek előkészítésre és megvalósításra. Kiemeli, hogy az országban több mint 250 beruházást függesztettek fel az elmúlt időszakban a háborús helyzet miatt, azonban Komárom vonatkozásában egyik felsorolt projekt sem került leállításra. Minden projekt esetében jelenleg is vagy a tervezési, vagy a szakhatósági engedélyeztetési fázis zajlik, így reális esély van arra, hogy – amennyiben a tervek elkészülnek – a kormányzat biztosítani fogja a szükséges költségvetési forrást. Elmondja, hogy az elektromos buszok komáromi átadásakor a Közlekedési Minisztérium államtitkárával közösen tettek egy elektromosbuszos próbautat, amely során éppen a Monostori erődnél lévő vasúti átjárónál várakoztak a sorompónál. Ennek kapcsán közvetlenül jelezte a lekanyarodósáv kialakításának szükségességét, bízva abban, hogy a személyes tapasztalat is hozzájárul majd a fejlesztés mielőbbi megvalósításához. Megadja a szót Dombay Gábor képviselőnek. 

Dombay Gábor, képviselő: Megköszöni a szót. Elmondja, hogy a város teljes területét érintik a fejlesztések, a molaji városrésztől a koppánymonostori városrészig. Véleménye szerint ez rendkívül pozitív, hiszen a város minden részében érezhetőek lesznek ezen beruházások hatásai. Kiemeli a traffiboxok telepítésének fontosságát és elmondja, hogy jelenleg két új sebességmérő pont kialakítása van tervben. Különösen indokoltnak tartja a Török Ignác utcában traffibox telepítést, tekintettel arra is, hogy a Puskaporosi út felújítása után várhatóan még jobban megnövekszik az érintett útszakasz forgalma. Fontosnak tartja, hogy a város nagyobb, szélesebb útjain – ahol jellemző a gyorshajtás – megfelelő eszközökkel biztosítsák a forgalomlassítást és a közlekedésbiztonságot. Elmondja még, hogy a Dobó István utcában és a Domb utcában lakók megkeresték– ezek az utcák jelenleg még nem szilárd burkolatúak –hogy rendkívül nagy a por, különösen a nyári melegben. Kéri, hogy a locsolóautó rendszeresen menjen végig ezen az útszakaszon, enyhítve ezzel a port és a hőséget. Megköszöni a szót.

dr. Molnár Attila, polgármester: Megköszöni a hozzászólást. Megadja a szót Vajda Bence alpolgármesternek.

Vajda Bence, alpolgármester: Megköszöni a szót. Elmondja, hogy egy-egy beruházás megvalósítását rendkívül bonyolult folyamtatok nehezítik, hiszen egy-egy közbeszerzési eljárás akár másfél évet is igénybe vehet, mire a projekt a kivitelezési szakaszba léphet, ennek oka elsősorban a jogszabályi környezet. Kiemeli, hogy az év elején elfogadott költségvetésben szereplő beruházások előkészítése minden esetben megindult, bár különböző fázisban tartanak. Az előterjesztésben most azok a projektek kerültek bemutatásra, amelyek esetében reális esély mutatkozik arra, hogy még az idei évben megkezdődnek vagy be is fejeződnek. Fontosnak tartja kiemelni, hogy az elmúlt években számos pályázat valósult meg állami, uniós vagy önkormányzati forrásból, amelyek jelenleg a fenntartási időszakban vannak. Ezek nemcsak adminisztratív, hanem napi üzemeltetési feladatokat is jelentenek az önkormányzat számára. Jelenleg is több projekt zajlik teljes mértékben önkormányzati forrásból, több projekt pedig beruházási hitelből vagy vegyes (állami, EU-s és önkormányzati) finanszírozásból. Elmondja még, hogy az önkormányzat a tervezett költségeken felül gyakran biztosít plusz önerőt az elnyert pályázatokhoz, mivel a beruházások költségei a tervezői költségbecslések elkészítése óta eltelt idő alatt megemelkedtek, mivel akár egy-másfél, sőt két év is eltelhet a tervezési eljárás és kivitelezés megindulása között. Továbbá az inflációs hatások és az aktuális gazdasági helyzet jelentősen módosíthatják az eredeti tervekhez képest a tényleges költségeket. Kiemeli az energetikai korszerűsítések fontosságát, mivel ezek hosszú távon segítik az intézmények működésének racionalizálását, mivel a következő évre vonatkozó villamosenergia- és földgázbeszerzési költségek már most meghaladják a 250 millió forintot – ez csak az önkormányzati intézményekre és hivatalra vonatkozik, a városi cégek ebbe még nincsenek is benne. Fontos, hogy Komárom minden városrészében – Koppánymonostor, Szőny, belváros – valamilyen fejlesztés történjen, hiszen az a cél, hogy a város egésze egységesen tudjon fejlődni. Végezetül kitér azokra a nagy állami beruházásokra, amelyek – bár az önkormányzat hatáskörén kívül esnek – közvetlenül érintik a várost, mint például a Komárom déli elkerülő út, a Puskaporosi út, a lekanyarodósáv, valamint a molaji városrészt és Almásfüzitőt összekötő felüljáró. Hangsúlyozza, hogy ezek nem önkormányzati beruházások, de az önkormányzat mindent megtesz az előkészítés és az érdekérvényesítés területén. Elmondja még, hogy ezek a beruházások nem kerültek felfüggesztésre, hanem haladnak a kijelölt ütemterv szerint. Megköszöni a szót.

dr. Molnár Attila, polgármester: Megköszöni a hozzászólást. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-68/2025. iktatószámú előterjesztésben szereplő a pályázati projektek állásáról szóló beszámoló elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 163/2025. (VI.24.) határozata:

Komárom Város Önkormányzat Képviselő-testülete elfogadja az elmúlt időszakban, 2024. január 1. – 2025. május 31. között benyújtott pályázatok eredményeiről és a folyamatban lévő projektek végrehajtásáról szóló beszámolót.

Határidő: 	azonnal
Felelős: 	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Versenyképes Járások Programról szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:


Komárom Város Önkormányzat Képviselő-testületének 164/2025. (VI.24.) határozata:

1. Komárom Város Önkormányzat Képviselő-testülete támogatja a Versenyképes Járások Program keretében tervezett alábbi fejlesztések megvalósítását:
I. ütem: 
1. Komárom, Mártírok útja (Száva u., 852 hrsz.) autóbuszmegállóhely peron felújítása
2. Sebességellenőrzőpontok kialakítása
3. Komárom, Madách u. (1114 hrsz.) gyalogosátkelőhely építése
II. ütem: 
1. Komárom, Ácsi út (1924 hrsz.) autóbuszmegállóhely felújítása
2. Komárom, Selye János Kórház parkolófelújítása
3. Térfigyelő kamerarendszer bővítése
4. Komárom, Csillag ltp. (817/149 hrsz.) Feszty Iskola gyalogosátkelőhely felújítása

2. Komárom Város Önkormányzat Képviselő-testülete felhatalmazza a Polgármestert, hogy a pályázat megvalósításához szükséges konzorciumi megállapodást és egyéb dokumentumokat aláírja. 

Határidő: 	2026. december 31.
Felelős: 	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő az egészségügyi alapellátás fejlesztése Komáromban című projekt szakmai tartalmának módosításáról szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 165/2025. (VI.24.) határozata:

Komárom Város Önkormányzat Képviselő-testülete hozzájárul a TOP_PLUSZ-3.3.2-21-KO1-2022-00005 számú projekt szakmai tartalmának módosításához az alábbiak szerint: 
A központi háziorvosi ügyelet épülete (Komárom, Széchenyi u. 1.) helyett két orvosi rendelő (Komárom, Tóth Lőrinc utca 3. és Komárom, Tamási Áron utca 9. szám alatti háziorvosi, gyermekorvosi, illetve fogorvosi rendelők) energetikai korszerűsítésére kívánja fordítani az elnyert pályázati támogatást, valamint eszközbeszerzésre az alapellátásban érintett háziorvosok, házi gyermekorvosok és fogorvosok számára.

Határidő: 	2025. október 30.
Felelős: 	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város Önkormányzatának részvétele „Magyar Kézilabda Szövetség  Országos Tornaterem Felújítási Program X. ütem” pályázaton tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:



Komárom Város Önkormányzat Képviselő-testületének 166/2025. (VI.24.) határozata:

Komárom Város Önkormányzat Képviselő-testülete támogatja a „Magyar Kézilabda Szövetség  Országos Tornaterem Felújítási Program X. ütem” pályázatán való részvételét az alábbi helyszíneken:
I. Pályázati kategória: Komárom Városi Sportcsarnok felújítása
II. Pályázati kategória: strandkézilabda pálya kialakítása a Czibor Zoltán Sporttelepen
III. Pályázati kategória: kültéri kézilabdapálya felújítása a Feszty Árpád Általános Iskola udvarán

Határidő:		2025. december 31. 
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő TOP_PLUSZ-1.2.1-21-KO1-2022-00064_Élhető város - jövőnk Komárom című pályázat megvalósításáról szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 167/2025. (VI.24.) határozata:

Komárom Város Önkormányzat Képviselő-testülete támogatja a TOP_PLUSZ-1.2.1-21 KO1-2022-00064_Élhető város - jövőnk Komárom című pályázatban tervezett beruházások megvalósítását az alábbi helyszíneken:

· Régi fesztivál placc, a Csillag erőd környezete- zöld szabadidőpark létesítése
· Kállay Ödön park- Szőny- fitneszpark kialakítása
· Frigyes laktanya-új játszótér kialakítása

Határidő:	2025. december 31. 
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komáromi Kistáltos Óvoda és a Komáromi Szőnyi Színes Óvoda energetikai korszerűsítése tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 168/2025. (VI.24.) határozata:

Komárom Város Önkormányzat Képviselő-testülete támogatja a Komáromi Kistáltos Óvoda és Komáromi Szőnyi Színes Óvoda energetikai korszerűsítésének a TOP-PLUSZ-2.1.1-21-KO1-2022-00003 azonosító számú pályázat keretében történő megvalósítását, továbbá önerő terhére a pályázatból el nem számolható munkák elvégzését az alábbiak szerint:


Komáromi Kistáltos Óvoda:
· beton járdák bontása, építése
· zöldfelületrendezés kivitelezés után
· kémények bontása
· előtetők bontása, építése
· kerékpártároló telepítése
· gázvezeték nyomvonal kiépítés a kazánig
· akadálymentes wc szellőző kiépítése
· villamos mérőhely és főelosztószekrény felülvizsgálata, szabványosítása

Komáromi Szőnyi Színes Óvoda:
· komplett tető bontása, építése bádogozással 
· koszorú építése
· csapadékvíz elvezetés épület tövétől, telken belüli szikkasztóba
· teljes épületben álmennyezet készítése
· komplett épület festése
· előtetők bontása, építése
· járda, térkőburkolat bontása, helyreállítása
· kerékpártároló telepítése

Komárom Város Önkormányzat Képviselő-testülete a projekt megvalósításához szükséges önerőt, 155.000.000 Ft-ot a 2025. évi költségvetése terhére biztosítja. 

Határidő:		2025. december 31.
Felelős:		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom Város Egyesített Szociális Intézménye Idősek Otthona energetikai korszerűsítése tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 169/2025. (VI.24.) határozata:

Komárom Város Önkormányzat Képviselő-testülete támogatja Komárom város Egyesített Szociális Intézménye Idősek otthona energetikai korszerűsítésének a TOP_PLUSZ-2.1.1-21-KO1-2022-00003 azonosító számú pályázat keretében történő megvalósítását, továbbá önerő terhére a pályázatból el nem számolható munkák elvégzését az alábbiak szerint:

Idősek Otthona – pályázat terhére el nem számolható munkák:
· tetőszerkezet bontása, építése, bádogos munkákkal együtt
· homlokzat állványozása
· válaszfalak bontása, építése, áthídalók beépítése
· új falak vakolása
· komplett festés
· nyílászárókra szúnyogháló és redőny készítése
· bontási / építési törmelék elszállítása lerakóhelyre, lerakási díjjal
· villamos hálózat komplett felújítása


Komárom Város Önkormányzat Képviselő-testülete a becsült önerő összegét, bruttó 250.000.000 Ft-ot a 2025. évi költségvetése terhére biztosítja.

Határidő:		2025. december 31.
Felelős:		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Szőnyi köztemetőben – korábbi nevén Szőnyi Római Katolikus temetőben – új ravatalozó és kerítés építése, régi elbontása, belső utak felújítása, és új közműhálózat készítéséről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 170/2025. (VI.24.) határozata:

Komárom Város Önkormányzat Képviselő-testülete támogatja a Szőnyi köztemetőben történő új ravatalozó építésének a régi ravatalozó elbontásának, új kerítés építésének, a régi elbontásának, a belső utak felújításának, és új közműhálózat készítésének önerő biztosításával történő megvalósítását. A fenti munkálatokra 124.000.000 Ft-ot biztosít a 2025. évi költségvetés terhére.

Határidő:		2025. december 31.
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Koppánymonostori Általános Iskola udvar felújításáról, korszerűsítéséről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 171/2025. (VI.24.) határozata:

Komárom Város Önkormányzat Képviselő-testülete támogatja a Koppánymonostori Általános Iskola udvar felújításának, korszerűsítésének 85.000.000,-Ft. önerő biztosításával történő megvalósítását a 2025. évi költségvetés terhére.

Határidő:	2025. december 31. 
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Szőnyi Bozsik József Általános Iskola udvar felújításáról, korszerűsítéséről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:




Komárom Város Önkormányzat Képviselő-testületének 172/2025. (VI.24.) határozata:

Komárom Város Önkormányzat Képviselő-testülete támogatja a Szőnyi Bozsik József Általános Iskola udvar felújításának, korszerűsítésének 62.000.000 Ft-, önerő biztosításával történő megvalósítását a 2025. évi költségvetés terhére.

Határidő:		2025. december 31.
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom, Dobó István utcának a Deák Ferenc utca és a Zengő utca között történő kiépítéséről szóló határozati javaslat elfogadásáról. 

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 173/2025. (VI.24.) határozata:

Komárom Város Önkormányzat Képviselő-testülete támogatja a „Komárom, Dobó István utca kiépítése a Deák F. u. és a Zengő u. között” tervezett beruházás megvalósítását, melyre 720.000.000 Ft-ot biztosít a 2025. évi költségvetés terhére.

Határidő:		2025. december 31. 
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom, Laktanya köz út- és csapadékvíz elvezetésének a Báthory István utca és a Városmajor utca között történő kiépítéséről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 174/2025. (VI.24.) határozata:

Komárom Város Önkormányzat Képviselő-testülete támogatja a „Laktanya köz útépítés a Báthory István utca és a Városmajor utca között” tervezett beruházás megvalósítását, melyre 466.000.000 Ft-ot biztosít a 2025. évi költségvetés terhére.

Határidő:		2025. december 31. 
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Madách Imre utcai járdaburkolat felújítása, parkolóépítés és kijelölt gyalog-átkelőhely létesítéséről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:




Komárom Város Önkormányzat Képviselő-testületének 175/2025. (VI.24.) határozata:

Komárom Város Önkormányzat Képviselő-testülete támogatja a Madách Imre utcai járdaburkolat felújítása, parkolóépítés és kijelölt gyalogátkelőhely tervezett beruházások megvalósítását. A Képviselő-testület a projekt fedezetét részben a Versenyképes Járások 

programból szeretné biztosítani 15.684.500 Ft értékben, a fennmaradó részt 47.000.000 Ft-ot pedig önerőből a 2025. évi költségvetés terhére biztosítja. 

Határidő:		2025. december 31.
Felelős:      	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő Komárom, Báthory utcai járdaburkolatának a Laktanya köz és az Igmándi út között történő építéséről és felújításáról szóló határozati javaslat elfogadásáról 

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 176/2025. (VI.24.) határozata:

Komárom Város Önkormányzat Képviselő-testülete támogatja a „Báthory István utca járdaburkolat építése és felújítása a Laktanya köz és az Igmándi út között” tervezett beruházás megvalósítását. A projekthez szükséges forrást 72.000.000 Ft-ot az önkormányzat biztosítja a 2025. évi a költésvetés terhére. 

Határidő:		2025. december 31.
Felelős:      	dr. Molnár Attila polgármester
	
dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a MOHU MOL Hulladékgazdálkodási Zrt. új hulladékgazdálkodási létesítményére bekötő út fejlesztése tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 177/2025. (VI.24.) határozata:

Komárom Város Önkormányzat Képviselő-testülete támogatja a „MOHU MOL Hulladékgazdálkodási Zrt. új hulladékgazdálkodási létesítményre bekötő út fejlesztése” tervezett beruházás megvalósítását, melynek fedezetét 12.000.000 Ft-ot a 2025. évi költségvetésben biztosítja.  

Határidő:		2025. december 31. 
Felelős:      	dr. Molnár Attila polgármester


4. Közbeszerzéssel kapcsolatos döntések meghozatala
Előterjesztő: dr. Molnár Attila polgármester
                           dr. Baksa-Ströcker Renáta jegyző

dr. Molnár Attila, polgármester: Röviden ismerteti a napirendi pontot. Elmondja, hogy kiosztásra került egy kibővített határozati javaslat, amely az előterjesztés II. fejezetében a Komáromi Városgazda Nonprofit Kft.-vel kötendő, az „in-house” közbeszerzésekre vonatkozó megállapodást tartalmazza. A határozati javaslat kiegészült a Komáromi MOHU hulladékudvarához vezető út fejlesztésére irányuló közbeszerzési eljárással. Megkérdezi, hogy van-e kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-69/2025. iktatószámú előterjesztésben szereplő villamosenergia 2026. évre vonatkozó szabadpiaci beszerzéséhez szükséges fedezet biztosítása tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 178/2025. (VI.24.) határozata:

Komárom Város Önkormányzat Képviselő-testülete a villamos energia szabadpiaci beszerzéséhez szükséges fedezetet a 2026. január 1-től 2026. december 31-ig tartó időszakra a 2026. évi költségvetés terhére biztosítja az alábbiak szerint:  

	VILLAMOS ENERGIA

	 
	Szerződést kötő intézmények
	2026. évre (bruttó Ft)

	1.
	Komáromi Kistáltos Óvoda
	2 585 780 Ft

	2.
	Komáromi Csillag Óvoda
	1 865 690 Ft

	3.
	Komáromi Gesztenyés Óvoda
	1 391 090 Ft

	4.
	Komáromi Szivárvány Óvoda
	2 291 200 Ft

	5.
	Komáromi Napsugár Óvoda
	1 472 920 Ft

	6.
	Komáromi Tóparti Óvoda
	1 407 450 Ft

	7.
	Komáromi Szőnyi Színes Óvoda
	2 553 050 Ft

	8.
	Komárom Város Egyesített Szociális Intézménye
	21 157 580 Ft

	9.
	Komáromi Aprótalpak Bölcsőde
	4 255 090 Ft

	10.
	Komárom Város Önkormányzata
	69 990 720 Ft

	11.
	Komáromi Klapka György Múzeum
	1 702 040 Ft

	12.
	Komáromi Polgármesteri Hivatal
	20 840 580 Ft

	13.
	Komáromi Városgazda Közhasznú Nonprofit Kft.
	15 729 080 Ft

	14.
	Komáromi Városmarketing és Turisztikai Nonprofit Kft.
	1 587 480 Ft

	15.
	Komárom Város Önkormányzata KÖZVILÁGÍTÁS
	130 977 828 Ft

	 
	Összesen:
	279 807 578 Ft



Határidő: 	2025. november 30.
Felelős: 	dr. Molnár Attila polgármester
dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő vezetékes földgáz energia 2026. évre vonatkozó szabadpiaci beszerzéséhez szükséges fedezet biztosítása tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 179/2025. (VI.24.) határozata:

Komárom Város Önkormányzat Képviselő-testülete a földgáz energia szabadpiaci beszerzéséhez szükséges fedezetet a 2026. január 1-től 2026. október 1-ig tartó

 időszakra a 2026. évi költségvetés terhére biztosítja az alábbiak szerint: 

	FÖLDGÁZ ENERGIA

	 
	Szerződést kötő intézmények
	2026 évre         9 hónap   (bruttó Ft)

	1.
	Komáromi Kistáltos Óvoda
	3 956 209 Ft

	2.
	Komáromi Csillag Óvoda
	3 877 084 Ft

	3.
	Komáromi Szivárvány Óvoda
	1 740 732 Ft

	4.
	Komáromi Napsugár Óvoda
	2 255 039 Ft

	5.
	Komáromi Szőnyi Színes Óvoda
	4 549 640 Ft

	6.
	Komárom Város Egyesített Szociális Intézménye
	3 995 770 Ft

	7.
	Komáromi Aprótalpak Bölcsőde
	6 962 927 Ft

	8.
	Komárom Város Önkormányzata
	9 494 901 Ft

	9.
	Komáromi Klapka György Múzeum
	1 305 549 Ft

	10.
	Komáromi Városgazda Közhasznú Nonprofit Kft.
	6 618 737 Ft

	11.
	Komáromi Városmarketing és Turisztikai Nonprofit Kft.
	565 738 Ft

	 
	Összesen
	45 322 326 Ft



Határidő: 	2025. november 30.
Felelős: 	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a feladatmegosztás a Komáromi Városgazda Nonprofit Kft- vel „in house” szerződés keretében tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 180/2025. (VI.24.) határozata:

Komárom Város Önkormányzat Képviselő-testülete hozzájárul ahhoz, hogy az alábbi út- és járdaépítési beruházást a Komáromi Városgazda Nonprofit Kft.  valósítsa meg a közbeszerzésekről szóló 2015. évi CXLIII. törvény 9. § (1) bekezdés h) pontja alapján:

	Beruházás megnevezése
	beruházás becsült 
bruttó értéke

	Báthory István utca járdaépítés
	79.000.000 Ft

	Komáromi MOHU hulladékudvarához vezető út fejlesztése
	14.500.000 Ft



Határidő: 	2025. december 31.
Felelős: 	dr. Molnár Attila polgármester


5. Beszámoló a közművelődési megállapodások 2024. évi teljesítéséről
    	Előterjesztő: dr. Molnár Attila polgármester
                               dr. Baksa-Ströcker Renáta jegyző

dr. Molnár Attila, polgármester: Ismerteti a napirendi pont lényegét. Köszönti a Képviselő-testületi ülésen Hajnal Dórát, a Komáromi Kulturális Nonprofit Kft. ügyvezetőjét. Megkérdezi, hogy van-e kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-70/2025. iktatószámú előterjesztésben szereplő a Monostori Kulturális Egyesület beszámolójának elfogadásáról szóló határozati javaslatról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 181/2025. (VI.24.) határozata:

Komárom Város Önkormányzat Képviselő-testülete a Monostori Kulturális Egyesület Komárom Város Önkormányzatával kötött közművelődési megállapodásában rögzített feladatok 2024. évi teljesüléséről szóló beszámolóját az előterjesztés 1. melléklete szerinti tartalommal elfogadja. 

Határidő: 	azonnal
Felelős: 	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Szőnyi Kulturális Egyesület beszámolójának elfogadásáról szóló határozati javaslatról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 182/2025. (VI.24.) határozata:

Komárom Város Önkormányzat Képviselő-testülete a Szőnyi Kulturális Egyesület Komárom Város Önkormányzatával kötött közművelődési megállapodásában rögzített feladatok 2024. évi teljesüléséről szóló beszámolóját az előterjesztés 2. melléklete szerinti tartalommal elfogadja. 

Határidő: 	azonnal
Felelős: 		dr. Molnár Attila polgármester 
dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Monostori Erőd Nonprofit Kft beszámolójának elfogadásáról szóló határozati javaslatról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 183/2025. (VI.24.) határozata:

Komárom Város Önkormányzat Képviselő-testülete a Monostori Erőd Nonprofit Kft. Komárom Város Önkormányzatával kötött közművelődési megállapodásában rögzített feladatok 2024. évi teljesüléséről szóló beszámolóját az előterjesztés 3. melléklete szerinti tartalommal elfogadja. 

Határidő: 	azonnal
Felelős: 		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Komáromi Kulturális Közhasznú Nonprofit Kft. beszámolójának elfogadásáról szóló határozati javaslatról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 184/2025. (VI.24.) határozata:


Komárom Város Önkormányzat Képviselő-testülete a Komáromi Kulturális Közhasznú Nonprofit Kft. Komárom Város Önkormányzatával kötött közművelődési megállapodásában rögzített feladatok 2024. évi teljesüléséről szóló beszámolóját az előterjesztés 4. melléklete szerinti tartalommal elfogadja. 

Határidő: 	azonnal
Felelős: 		dr. Molnár Attila polgármester 	

6. Döntés intézményvezetői pályázatok elbírálásáról 
	Előterjesztő: dr. Molnár Attila polgármester
		 dr. Baksa-Ströcker Renáta jegyző

dr. Molnár Attila, polgármester: Elmondja, hogy a Komáromi Tóparti Óvoda és a Komáromi Szőnyi Színes Óvoda intézményvezetői álláshelyére beérkeztek a pályázatok. Mindkét óvoda esetében kizárólag a jelenlegi intézményvezető adta be a pályázatát, a Komáromi Tóparti Óvoda tekintetében Nagy Márta, a Komáromi Szőnyi Színes Óvoda tekintetében Győrffy Tünde. Hangsúlyozza, hogy rajtuk kívül más nem nyújtott be pályázatot. Kiemeli, hogy az óvodákban végzett kiemelkedő nevelőmunka folytatásához szükséges a Képviselő-testület döntéshozatala. Elmondja még, hogy az önkormányzat a jövőben is minden támogatást megad ahhoz, hogy ez a kiváló munka folytatódhasson. Megkérdezi, hogy van-e kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-71/2025. iktatószámú előterjesztésben szereplő a Komáromi Tóparti Óvoda vezetői pályázatával kapcsolatos döntésről szóló határozati javaslat elfogadásáról.
A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 185/2025. (VI.24.) határozata:

Komárom Város Önkormányzat Képviselő-testülete a Komáromi Tóparti Óvoda igazgatói feladatainak ellátásával megbízza Nagy Mártát 2025. augusztus 1. napjától 2030. július 31. napjáig.  Havi bruttó illetményét az alábbiak szerint állapítja meg:

· alapilletmény:					 836.600 Ft
· igazgatói megbízási díj:				 192.270 Ft
[bookmark: _Hlk200102444]Fentiek alapján az összes bérjellegű járandósága bruttó 1.028.870 Ft/hó összegben kerül meghatározásra. 

Határidő:		azonnal
Felelős:		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Komáromi Szőnyi Színes Óvoda vezetői pályázatával kapcsolatos döntésről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 186/2025. (VI.24.) határozata:

Komárom Város Önkormányzat Képviselő-testülete a Komáromi Szőnyi Színes Óvoda igazgatói feladatainak ellátásával megbízza Győrffy Tünde Anitát 2025. augusztus 1. napjától 2030. július 31. napjáig.  Havi bruttó illetményét az alábbiak szerint állapítja meg:

· alapilletmény:						 834.900 Ft
· igazgatói megbízási díj:				 192.270 Ft

Fentiek alapján az összes bérjellegű járandósága bruttó 1.027.170 Ft/hó összegben kerül meghatározásra. 

Határidő:		azonnal
Felelős:		dr. Molnár Attila polgármester

dr. Molnár Attila, polgármester: Gratulál a kinevezésekhez. Megadja a szót Nagy Márta intézményvezetőnek.

Nagy Márta, intézményvezető: Köszönetét fejezi ki pályázata elfogadásáért. Elmondja, hogy az elkövetkező öt évben is ugyanezzel a szakmai elhivatottsággal és felelősségtudattal kívánja ellátni vezetői feladatait. Kiemeli, hogy külön köszönettel tartozik Komárom Város Önkormányzatának azért a már több évtizedes támogatásért, amelyet mind jogszabályi, mind gazdasági szempontból nyújt a város az óvodák működtetéséhez. Hangsúlyozza, hogy ez a támogatás nemcsak az intézmények működését, hanem a komáromi óvodáskorú gyermekek biztonságos és színvonalas óvodai ellátását is szolgálja. Megköszöni a bizalmat és a támogatást.
dr. Molnár Attila, polgármester: Megköszöni a hozzászólást. 

7. „Esély otthon” projekt keretében lakhatás biztosítása támogatásra vonatkozó pályázat kiírása
Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Ismerteti az előterjesztést. Felkéri Radics Gábort, a Komáromi Városmarketing Kft. ügyvezetőjét, valamint a Komáromi Városi Televízió munkatársait, hogy segítsenek a program népszerűsítésében. Kiemeli, hogy a pályázat egy rendkívül jó lehetőséget kínál azon 35 év alatti komáromi munkahelyen dolgozó fiatalok számára, akik hiányszakmában dolgoznak. A nyertes pályázók számára két éven keresztül térítésmentesen biztosított egy teljesen berendezett – laptopot és bútorzatot is tartalmazó – önkormányzati lakás. Kéri, hogy a három lakás esetében kiírt pályázatnak a kommunikációja minél szélesebb körben történjen meg. Megkérdezi, hogy van-e kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-72/2025. iktatószámú előterjesztésben szereplő határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 187/2025. (VI.24.) határozata:

1. Komárom Város Önkormányzat Képviselő-testülete az előterjesztés 1. melléklete szerinti tartalommal elfogadja Komárom Város Önkormányzata EFOP – 1.2.11-16-2017-00011 számú Esély-otthon – Otthonteremtés és közösségépítés a fiatalokért Komáromban pályázat keretében három lakás esetében a lakhatást biztosító támogatására vonatkozó pályázati felhívást. 

2. Komárom Város Önkormányzat Képviselő-testülete megbízza a 
polgármestert a pályázati felhívás 2025. június 25. napján történő közzétételével.

Határidő: 	2025. június 25.
Felelős: 		dr. Molnár Attila polgármester

8. [bookmark: _Hlk89075665]Beszámoló a lejárt határidejű Képviselő-testületi határozatok végrehajtásáról, a két ülés közötti fontosabb eseményekről, képviselői kérdések, közérdekű bejelentések
Előterjesztő: dr. Molnár Attila polgármester
                          dr. Baksa-Ströcker Renáta jegyző

dr. Molnár Attila, polgármester: Elmondja, hogy elsőként a gyermekorvosi körzetekkel kapcsolatban szükséges döntéshozatal. Hangsúlyozza, hogy az egészségügyi alapellátás biztosítása – legyen szó felnőtt- vagy gyermek háziorvosi körzetekről – az önkormányzat feladata, felelőssége és kötelessége. Fontos, hogy az egészségügyi ellátás terén az önkormányzat jó példát mutasson, és kiemeli, hogy anyagi és erkölcsi szinten is törekedik arra az önkormányzat, hogy megbecsülje az egészségügyben dolgozókat: orvosokat, szakápolókat, védőnőket. Elmondja, hogy a városi Semmelweis-napi ünnepségre a héten kerül sor, amely alkalmat ad az egészségügyi dolgozók méltó elismerésére. Rámutat, hogy az önkormányzat több mint 300 millió forinttal egészíti ki a központi normatíván felül az alapellátás finanszírozását, és ebből mintegy 80 millió forint a kórházi gyermekellátás biztosítása. Kiemeli az „Esély Otthon” program jelentőségét, amelynek köszönhetően például védőnők lakhatását támogatta Komárom városa. Emellett orvosok részére is biztosít az önkormányzat lakhatási támogatást. Mindezek ellenére a szakemberhiány továbbra is súlyos kihívás nemcsak helyi, hanem országos, sőt európai szinten is. Elmondja, hogy jelenleg mind a felnőtt, mind a gyermek háziorvosi praxisok ellátottak, de napi szinten kell küzdeni azért, hogy hosszú távon is biztosított maradjon az ellátás. A gyermekellátással kapcsolatban elmondja, hogy Komárom városa viszonylag jó helyzetben van, mivel egy kórházi és egy háziorvosi ellátórendszer is működik párhuzamosan, és a kiváló kórházi szakemberek jelenléte erősíti az ellátás színvonalát, ezért is fontos ez a gyermekorvosi körzetekkel kapcsolatos döntés meghozatala. Az önkormányzatok rendkívüli támogatására vonatkozó pályázattal kapcsolatban elmondja, hogy Komárom városa a működőképességének fenntartása érdekében a Belügyminisztériumhoz az adótúlfizetések visszaigénylésének összegéig támogatási igényt kíván benyújtani. Várhatóan az idei évben a város adóbevétele a 2024-es év 12,5 milliárdos adóbevételéhez képest mintegy 3 milliárd forinttal kevesebb lesz, részben a gazdasági környezet, részben a nagyvállalatokat érintő iparági változások – például az elektromos autóipar alakulása – miatt. Mivel sok Komáromi cégnek van adótúlfizetése, amelyet ebben az időszakban igényelhetnek vissza, ezért szükséges a támogatási igény benyújtása a visszaigénylések mértékéig. A Komáromi Kistáltos Óvodával kapcsolatos vezetői döntéssel kapcsolatban elmondja, hogy az intézményvezető, Nagy Ágnes megbízatása 2025. július 31-ével megszűnik, és ezt követően – az új pályázat lebonyolításáig továbbra is Nagy Ágnes kapna megbízást az átmeneti időszakra. Tájékoztatja a Képviselő-testületet a két ülés közötti időszak fontosabb eseményeiről. Kiemeli, hogy lezajlott az Idősügyi Tanács ülése, ahol megköszönte a nyugdíjasklubok és egyesületek vezetőinek az egész évi aktív közreműködését, amellyel jelentős mértékben segítették az önkormányzat munkáját. Beszámol arról, hogy a Magyar Rektori Konferencia Komáromban tartotta ülését. Külön megemlíti, hogy Borhy László, Komárom díszpolgára korábban két cikluson keresztül látta el az elnöki tisztséget. A most megtartott Magyar Rektori Konferencián a testület új elnökévé dr. Merkely Bélát, a Semmelweis Egyetem rektorát választották meg. Elmondja, hogy részt vettek a Roma Nemzetiségi Önkormányzat által szervezett nemzetiségi napon, valamint a városi pedagógusnapi ünnepségen, ahol átadásra kerületek Komárom Város Pedagógiai Díjai a Városháza Dísztermében. A Nemzeti Összetartozás Napján közösen emlékeztek az Endresz Csoport tagjaival a történelmi eseményekre, és felavatták a Trianonról szóló irodalmi sétányt a Monostori híd hídfőjénél. Gratulál a koppánymonostori labdarúgócsapat tagjainak és a komáromi sportlövőknek a kiváló eredményeikhez; valamint elismerését fejezi ki azoknak a komáromi diákoknak, akik az országos tanulmányi versenyeken kiváló eseményeket értek el, a legkiválóbb diákokat a Városháza Dísztermében köszöntötték. Külön köszönti Prohászka Marcell díszpolgárt, aki nemrégiben töltötte be 101. életévét. Jó egészséget kíván neki és feleségének, Éva néninek is. Beszámol arról is, hogy június 15-én koszorúzással tisztelegtek a Radetzky huszárok emlékművénél, folytatva azt a hagyományt, amelyet Alapy Gáspár egykori polgármester indított útjára. Elmondja még, hogy az önkormányzat felvette a kapcsolatot a Magyar Közút Nonprofit Zrt-vel három komáromi körforgalom (M.petrol – Elefántos benzinkútnál, a Monostori híd felhajtójánál, valamint az ipari parki csomópontnál lévő körforgalom) üzemeltetésének átvételével kapcsolatban. A továbbiakban a cél az, hogy ezek a körforgalmak városarculati elemeket is tartalmazzanak hasonlóan más városok példájához. A tervek szerint az egyik körforgalomban a Monostori híd sziluettje, a másikban az erődöket jelképező ágyú, a harmadikban pedig egy római kori sisak kerülne. Tájékoztatásul elmondja, hogy tegnap ülésezett az Északdunántúli Vízmű Zrt. által létrehozott Önkormányzati Konzultációs Tanács, amelynek célja a szolgáltatók és az önkormányzatok közötti párbeszéd erősítése. Az új szervezet elnökévé Hernádi Ádámot, Esztergom polgármesterét, alelnökévé pedig Komárom polgármesterét választották meg. Bízik abban, hogy e fórum segítséget nyújt az önkormányzatoknak probléma esetén. Hangsúlyozza: hasonló együttműködésekre már– például az MVM Zrt. esetében – van példa. Megadja a szót Czita János alpolgármesternek.

Czita János, alpolgármester: Megköszöni a szót. Beszámol a koppánymonostori városrészt érintő kérdésekről. Elmondja, hogy az elmúlt egy hónapban több jelentős esemény is zajlott a koppánymonostori városrészben. Kiemeli a gyereknapot, amelyet a Koppánymonostori Kulturális Egyesület szervezett a helyi kultúrház területén. Nagy örömmel tapasztalta, hogy nemcsak Komáromból, hanem a környező településekről is sok család látogatott el a rendezvényre. Beszámol arról is, hogy június 4-én, a Monostori híd és a Vasúti híd közötti területen, a Endresz Csoport szervezésében sor került az irodalmi sétány felavatására, amely egy megható, emelkedett hangulatú ünnepség volt. Kiemeli a Koppánymonostori Sportegyesület sikerét, hiszen a csapat aranyérmes lett a Komárom-Esztergom Vármegyei Kupában, emellett a megyei bajnokságban is harmadik helyezést ért el a csapat. A Koppánymonostori Sportegyesület 30 évvel ezelőtt alakult újra, és az elért eredmények szimbolikus jelentőséggel bírnak a városrész életében. Elmondja még, hogy a Képviselő-testület a mai napon több mint 15 fejlesztési projekt kapcsán hozott döntést, amelyek nemcsak a jelenről, hanem Komárom egészének jövőjéről is szólnak, bár az építkezések időszakosan kellemetlenségekkel – útlezárásokkal, forgalomkorlátozásokkal – járhatnak, ezek a munkálatok egy szebb, rendezettebb városkép előfutárai. A monostori városrészt érintő fejlesztések közül kiemeli a Komáromi Koppánymonostori Általános Iskola udvarának felújítását, amelynek keretében rekortán borítású sportpálya is épül. Az új udvar nemcsak az iskolai közösség, hanem a környéken lakók számára is értéket teremt. Tájékoztatja a lakosságot, hogy több új útépítési beruházás is tervben van – például az Aranyember utca vége, a Balassi Bálint utca felújítása, valamint járdaépítések a Téltemető utca, a Vízimolnár utca, és a Koppányvezér út hiányzó szakaszain. Ezen projektek jelenleg előkészítési fázisban vannak, közbeszerzési szakasz még nem indult el. Kiemeli, hogy a nemrég elkészült kerékpárút már kézzelfogható bizonyítéka annak, hogy ez a városrész is fejlődik. Elmondja még, hogy a környezet gondozása, zöldfelületek fenntartása rendkívül fontos különösen azokon a területeken, ahol út- vagy kerékpárút-építés miatt földmunkák történtek. Beszámol arról, hogy az elmúlt három évben több mint tízezer fa ültetésére került sor, amelyeknek elengedhetetlen a rendszeres öntözése. Hangsúlyozza, hogy az aszfaltozott városi környezetben a hőség ellen útlocsolással, párásítással lehet védekezni, különösen a hőségriadók idején. A zúzott köves utcákban a por komoly problémát jelent, itt is egy jó megoldás lehet az öntözés, továbbá kér mindenkit, hogy a zúzott köves utcákban lassabban közlekedjenek, különösen a Hajóvontató part esetében, amely jelenleg a szabad strandhoz vezető fő közlekedési útvonal. A szabadstrand üzemel, a Duna vize fürdésre alkalmas, ezért is lenne fontos a szabadstrandhoz vezető út esetében a 2021-es árvíz okozta károk kijavítása. Felhívja a figyelmet arra is, hogy a védett erdők és a Szent Pál-sziget területére egyre gyakrabban hajtanak be rendszám nélküli terepjárókkal, quadokkal, ami természetkárosításnak minősül és sok esetben balesetveszélyes is. Eddig ezeket a területeket főként gyalogosok, kerékpárosok, lovasok látogatták. Kéri a lakosságot, hogy segítsenek a tájékoztatásban, figyeljenek a környezetre, és jelentsék a szabálytalan közlekedést. A bejáratoknál az önkormányzat a hiányzó tiltó táblák pótlását elvégzi, hogy senki ne hivatkozhasson információhiányra. Zárásként megköszöni a városban működő civil szervezeteknek – a polgárőrség, az önkéntes tűzoltók és a természetvédők – munkáját, és kiemeli, hogy Komáromban erős a polgári összefogás, amely elengedhetetlen a város természeti értékeinek megóvásához. Megköszöni a szót. 

dr. Molnár Attila, polgármester: Megköszöni a hozzászólást. Megadja a szót Szalai Noel képviselőnek.

Szalai Noel, képviselő: Megköszöni a szót. Elmondja, hogy a városban már évek óta komoly fejlesztések zajlanak. Néhány lakossági megkeresést, észrevételt szeretne megosztani a Képviselő-testület tagjaival. Elsőként a játszóterek állapotával kapcsolatban elmondja, hogy a nyári hőség és az erős UV-sugárzás miatt szükség lenne árnyékolók telepítésére a város játszóterein, hiszen sok kisgyermek tartózkodik itt napközben. Emellett kéri, hogy hosszú távon vizsgálják meg a játszóterek körbekerítésének lehetőségét is, mivel gyakran tapasztalható, hogy kutyákat is beengednek a játszóterekre, ahol a kisgyermekek játszanak. Kiemeli, hogy több játszótér közvetlen közelében közúti forgalom is zajlik, így a biztonság érdekében ezeken a helyeken a játszóterek bekerítését javasolja. Elmondja a szelektív hulladékgyűjtő szigetekkel kapcsolatban, hogy tapasztalata szerint több helyszínen a gyűjtők telítettek, a lakosok a hulladékot sokszor a hulladékgyűjtő mellé helyezik el. Kéri, hogy vizsgálják meg a gyűjtők ürítési gyakoriságát, különösen tavasszal és nyáron, amikor a háztartásokban több hulladék keletkezik. Elmondja még, hogy a Lidl és az újonnan épülő bevásárlóközpont közötti zöldterület elhanyagolt, magasra nőtt a gaz és nagy mennyiségű szemét található a területen. Mivel frekventált helyről van szó, kéri az önkormányzattól a terület ellenőrzését. Pozitív példaként említi a városi fűnyírással kapcsolatban, hogy az utóbbi időben többször is személyesen tapasztalta, hogy a fűnyírás előtt a dolgozók gondosan összegyűjtötték a faágakat és a szemetet a nyírás előtt, ami példaértékű hozzáállás. A Térffy Gyula utcát érintően elmondja, hogy örömmel látta, hogy a járda közepén álló kandelábereket áthelyezték, ami évtizedes probléma volt, és jelentős javulást jelent a gyalogos közlekedés szempontjából. A Török Ignác utcával kapcsolatban javasolja, hogy ott is vizsgálják meg azon kandeláberek áthelyezésének a lehetőségét, amelyek akadályozzák a közlekedést. Elmondja még, hogy tapasztalata szerint a locsolóautó rendszeresen jár a Dobó István utca, Domb utca környékén, de a zúzottköves burkolat miatt így is nagy a por ezekben az utcákban. Bízik benne, hogy ezek az utcák a következő években szilárd burkolatot kapnak, ahogy az a tervekben is szerepel. Továbbá elmondja, még, hogy a dél-keleti elkerülő út és az M1-es autópálya bővítése olyan állami beruházások, melyek hosszú távon pozitívan befolyásolják a város forgalmi terhelését. Az 1-es számú főút terhelhetősége jelenleg közel 90%-os, ezen beruházások megvalósulásával nagyban csökkeni fog az 1-es számú főút forgalma és így a város sokkal élhetőbb lesz. Felhívja a figyelmet arra, hogy az M1-es autópálya bővítésének megkezdése után a városban megnövekedő forgalom miatt fokozott figyelemre, türelemre és felelősségteljes közlekedésre lesz szükség. 

dr. Molnár Attila, polgármester: Megköszöni a hozzászólást. Elmondja, hogy a héten városi bejárásra kerül sor a műszaki osztály munkatársaival, valamint Radics Gáborral a Városmarketing Kft.  ügyvezetőjével. A bejárás célja a városba bejövő útszakaszok állapotának felmérése, különös tekintettel azokra a városkapuként funkcionáló pontokra, ahol az „Isten hozott Komáromban” és a „Várjuk vissza Komáromba” feliratú táblák, valamint a rovásírásos városnévtábla is elhelyezésre került, az utóbbiért Babják Csaba képviselő érdemel köszönetet. A cél az, hogy a jövőben ezek a városkép szempontjából meghatározó pontok rendezett, esztétikus megjelenést nyújtsanak. A bejárás során Szalai Noel képviselő által említett Lidl melletti zöldterület megtekintésére is sor kerül, amennyiben a probléma még mindig fennáll, úgy az önkormányzat felszólítja a tulajdonost az ingatlan rendbetételére. Megkérdezi, hogy van-e további kérdése, észrevétele, hozzászólása a Képviselő-testület tagjainak a napirendi ponttal kapcsolatban? Megállapítja, hogy nincs. Kéri a Képviselő-testület tagjait, hogy szavazzanak a KP/1-73/2025. iktatószámú előterjesztésben szereplő a komáromi gyermekorvosi körzetekkel kapcsolatos döntések meghozataláról szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 8 igen szavazattal, 1 tartózkodás és 1 ellenszavazat mellett az alábbi határozatot hozza:

Komárom Város Önkormányzat Képviselő-testületének 188/2025. (VI.24.) határozata:

1. Komárom Város Önkormányzat Képviselő–testülete hozzájárul a komáromi gyermekorvosi körzetek átszervezéséhez akképpen, hogy a négy gyermekorvosi körzetből két gyermekorvosi körzet kerüljön kialakításra.  
2. Komárom Város Önkormányzat Képviselő–testülete javasolja az előterjesztés 1. melléklete szerinti gyermekorvosi körzetekre vonatkozó utcajegyzék elfogadását.

3. Komárom Város Önkormányzat Képviselő–testülete felhatalmazza a Polgármestert és a Jegyzőt, hogy a körzethatárok módosítása érdekében az érintett állami szerveknél eljárjon és a szükséges dokumentumokat aláírja.  

Határidő: 	azonnal
Felelős:	 	dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő kérelem a Pons Danubii Európai Területi Társulás tagdíjának emeléséről szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 189/2025. (VI.24.) határozata:

Komárom Város Önkormányzat Képviselő-testülete jóváhagyja a Pons Danubii Korlátolt Felelősségű Európai Területi Együttműködési Csoportosulás 2025. évi I. Közgyűlésének 2025/04 sz. határozata alapján Komárom Városra jutó tgdíj összegét 20.000 euro/év összegben, és biztosítja a tagdíjemeléshez szükséges összeget a 2025. évi költségvetés terhére. 

Határidő: 		azonnal
Felelős: 		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő részvétel az „Önkormányzatok rendkívüli támogatása” című pályázaton tárgyú határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 190/2025. (VI.24.) határozata:

Komárom Város Önkormányzata részt kíván venni a helyi önkormányzatokért felelős miniszter és az államháztartásért felelős miniszter által, a Magyarország 2025. évi központi költségvetéséről szóló 2024. évi XC. törvény 3. mellékletében szereplő „Önkormányzatok rendkívüli támogatása” jogcím tekintetében kiírt pályázaton.

Határidő: 		2025. július 31. 
Felelős: 		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a Komáromi Kistáltos Óvodával kapcsolatos döntés meghozataláról szóló határozati javaslat elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:
Komárom Város Önkormányzat Képviselő-testületének 191/2025. (VI.24.) határozata:

Komárom Város Önkormányzat Képviselő-testülete Nagy Ágnest a Komáromi Kistáltos Óvoda óvodapedagógusát 2025. augusztus 1. napjától 2026. január 6-ig megbízza az intézmény igazgató-helyettesi feladatainak ellátásával. Havi bruttó illetményét az alábbiak szerint határozza meg:

· alapilletmény:						 920.200 Ft
· igazgató helyettesi megbízási díj:			   96.135 Ft
Fentiek alapján az összes illetménye bruttó 1.016.335 Ft/hó összegben kerül meghatározásra. 

Határidő: 		2025. augusztus 1.
Felelős: 		dr. Molnár Attila polgármester

dr. Molnár Attila, polgármester: Kéri a Képviselő-testület tagjait, hogy szavazzanak az előterjesztésben szereplő a határozatok végrehajtásáról szóló beszámoló elfogadásáról.

A döntéshozatalban 10 képviselő vesz részt. Komárom Város Önkormányzat Képviselő-testülete 10 igen szavazattal, tartózkodás és ellenszavazat nélkül az alábbi határozatot hozza:

Komárom Város Önkormányzat Képviselő-testületének 192/2025. (VI.24.) határozata:

Komárom Város Önkormányzat Képviselő-testülete elfogadja a lejárt határidejű Képviselő-testületi határozatok végrehajtásáról szóló beszámolót és a két ülés közötti fontosabb eseményekről, intézkedésekről szóló tájékoztatást.

Határidő: 		azonnal
Felelős: 		dr. Molnár Attila polgármester

dr. Molnár Attila, polgármester: Gratulál az Ireks Stamag Kft. cukrászati vezetőjének, Benkő Péternek, hogy az általa megálmodott, „Nyári dallam” nevű fagylalttal, amely mangós-maracujás, eper variegato, az „Év fagylaltja” versenyen a cukormentes kategóriában az első díjat nyerte el. Továbbá gratulál a cég ügyvezetőjének, Jankó Miklósnak is az elismerés kapcsán.

A Képviselő-testület rendes nyílt ülése 10 óra 30 perckor véget ér. 

k. m f.

